Here is a page extracted from Wikipedia that may contain CSS, HTML, and a lot of unformatted text.

Title: دار اوبرا اسكندريه
Content: دار اوبرا اسكندريه  أو مسرح سيد درويش هو مسرح الاحتفالات الرئيسي الايام دى فى مدينة اسكندريه المصرية على ساحل البحر المتوسط.

اتبني مسرح سيد درويش أو دار أوبرا اسكندرية سنة 1918 وافتتح سنة 1921. فى مدينة اسكندريه فى مصر، وكان بتتسما (تياترو محمد على)، وما زال الاسم القديم مدون على اللوحة التأسيسية للدار علي واجهتها الرئيسية، وتسمى دار أوبرا اسكندريه الايام دى باسم فنان مدينة الاسكندرية الكبير "سيد درويش" وذلك اعتبارا من سنة 1962م. تقديرا له علي تحديثه فى مجال الموسيقى فى مصر.
                              
تعتبر الايام دى أوبرا اسكندرية مسرح سيد درويش هيا دار الأوبرا التانيه فى مصر (من  تاريخ الانشاء) بعد دار الاوبرا الخديويه القديمة (احترقت فى حريق كبير سنة 1971م. بعد ما فضلت منارة ثقافية لمدة 102 سنه وأعيد بناؤها وافتتاحها سنة 1988م.) فى مكان أخر.

تاريخ
تياترو ( مسرح ) زيزينيا Theater Zizinia كان أول تياترو يقام فى الإسكندرية 
افتتح فى عهد الخديوى اسماعيل و قام بتصميمه المهندس الطلياني بترو افوسكانى ( P . Avoscani ) سنة 1863 علي  مثال تياترو Lirico di Milano  فى ميلانو فى ايطاليا.

 بقا يعرف بأوبرا الإسكندرية من سنة 2004 وكان لتياترو زيزينيا خشبة عرض عملاقة و يشتمل علي 2000 مقعد.

وكان شهد ده التياترو أول عرض مسرحي عربي لفرقة سليم نقاش
في ديسمبر سنة 1876 وكمان شهد المسرح خطبة مصطفى كامل باشا
يوم 7 يونيه سنة 1897 وكمان فى سنة 1900 و فى يوم 8 يونيه 1904

و  شافت خشبة مسرحه الكتير من النجوم العالميين زى ساره بيرنار اللي عرضت روايتها بالتيار سنة 1888 وسنة 1907.

و علي نفس المسرح شاهد الخديوى عباس حلمى التانى
الفنان جورج ابيض اللى كان ناظر محطة سيدي جابر وقتها 
و هو يمثل مع فرقة ولاد  مدارس الفرير المسرحية واللى كانت تقدم أعمالا باللغة الفرنسية ووافق الخديوي علي سفر جورج أبيض إلي فرنسا
 لدراسة المسرح سنة 1904.

فمسرح زيزينيا الشتوى اتحوللتياترو محمد على سنة 1918 وبعدها لمسرح سيد درويش سنة 1962 وبعدها اتحول لدار الأوبرا بالإسكندرية سنة 2004 .

التطوير واعادة الافتتاح 

تم تسجيل المبني فى عداد الآثار بالمدينة فى سنة 1999. استغرق اعادة تطوير وصيانة الدار وفقا لأسلوب بنائه المتميز نحو عام ونصف العام بقرار من وزير الثقافة المصري فاروق حسنى وأعيد افتتاحها بحضور الرئيس مبارك فى 27 يناير سنة 2004 م.

وصف للمسرح 

صمم المبني على الطراز المعماري الأيوني، المهندس الفرنساوى الشهير "جورج بارك" لآل قرداحي فى المدينة اللى استوحى تصميمه المعماري من تصميم دار اوبرا ڤيينا بالنمسا ومسرح اوديون فى باريس، كما قام بتزيينه بزخارف أوروبية كلاسيكية الطابع زى ما كان سائدا فى مصر بداية القرن العشرين،. وقدمت عليه عروض مسرحية وموسيقية كتيرة مصرية وأوروبية، و كان أول عرض مسرحي قدم عليه هو عرض شهرزاد فى 30 من يونيو 1921 م.يسع مسرحه الكبير 1000 مقعد، وتبلغ مساحته الكلية 4200 متر مربع، ويقع المسرح فى طريق الحرية (شارع فؤاد) بمنطقة محطة الرمل.

و تعرض فى الدار شوية فرق مصرية وعالمية كاوركسترا القاهره السيمفونى وأوركسترا الحجرة لأوبرا الاسكندرية، وفرقة أوبرا الاسكندرية للموسيقي والغناء العربي والفرقة القومية العربية للموسيقي ،. كمان تعرض علي خشبة مسرح الدار فرق الباليه والأوركسترا الفيلهارموني والبيانو والرقص الحديث وفرق فولكلورية مصرية وعالمية والدخول الي الأوبرا شأنه شأن دور الأوبرا العالمية يكون بالملابس الرسمية.

شوف كمان 
 دار الاوبرا الجديده
 دار الاوبرا الخديويه
 دار اوبرا دمنهور
 مكتبة اسكندريه الجديده
 اسكندريه

مصادر 

ثقافة مصر
مبانى
مسارح
دار أوبرا
دار أوبرا فى مصر